ⵜⴰⴳⵔⴰⵡⵍⴰ ⵏ ⵉⵎⴰⵣⵉⵖⵏ

ⵜⴰⴳⵔⴰⵡⵍⴰ ⵜⴰⵎⴰⵣⵉⵖⵜ ⵏⵖ ⴷ ⵜⴰⴳⵔⴰⵡⵍⴰ ⵜⴰⵅⴰⵔⵉⵊⵉⵜ ⵏ 740–743 ⴷⴼⴼⵉⵔ ⵏ ⵜⵍⴰⵍⵉⵜ (122–125 ⵙ ⵓⵙⵎⵍⵓⵙⵙⴰⵏ ⴰⵀⵉⵊⵔⵉ ⴰⵎⵓⵙⵍⵎ), ⵜⵎⵙⵔ ⴳ ⵓⵣⵎⵣ ⵏ ⵜⵏⴱⴰⴹⵜ ⵏ ⵡⵓⵎⴰⵡⵉⵢⵢⵏ, ⴷⴷⴰⵡ ⵜⵎⵎⵓⵖⵔⴰ ⵏ ⵓⵅⴰⵍⵉⴼ ⵀⵉⵛⴰⵎ ⵉⴱⵏ ⵄⴱⴷⵍⵎⴰⵍⵉⴽ, ⵜⴳ ⵜⴱⴹⵉⵜ ⵜⴰⵎⵣⵡⴰⵔⵓⵜ ⵉⵎⵓⵔⵙⵏ ⵙⴳ ⵍⵅⵉⵍⴰⴼⵜ ⵜⴰⵄⵕⴰⴱⵜ (ⵉⵜⵜⵏⴱⴰⴹⵏ ⵙⴳ ⴷⵉⵎⴰⵛⵇ). ⵜⴻⵜⵜⵡⴰⵖ ⵜⵎⵙⵙⵉ ⵏⵏⵙ ⵙ ⵓⴼⵓⵙ ⵏ ⵡⵉⴷ ⵙⵙⵎⵜⴰⵔⵏⵉⵏ ⵙ ⵜⵅⴰⵔⵉⵊⵉⵜ ⴰⵔ ⵙⵔⵙ ⴰⵇⵇⵔⴰⵏ. ⵜⵏⴽⵔ ⵉⵍⵎⵎⴰ ⵜⴳⵔⴰⵡⵍⴰ ⵏ ⵢⵉⵎⴰⵣⵉⵖⵏ ⵎⴳⴰⵍ ⵏ ⵢⵉⵏⴱⴱⴰⴹⵏ ⵏⵏⵙⵏ ⵓⵎⴰⵡⵉⵢⵢⵏ ⴰⵎⵎⴰⵙ ⵏ ⵟⵏⵊⴰ ⴳ  ⵓⵙⴳⴳⵯⴰⵙ ⵏ 740, ⵉⴳ ⵓⵏⵙⵙⵉⵅⴼ ⵏⵏⵙ ⴳ ⵜⵣⵡⵉⵔⵉ ⵎⴰⵢⵙⴰⵔⴰ ⴰⵎⵟⵖⵔⵉ. ⵓⵔ ⵉⵣⵔⵉ ⴽⵉⴳⴰⵏ ⵙ ⵜⵍⵍⵓⵣⵣⴰ ⵜⴳⵔⴰⵡⵍⴰ ⵜⵙⵍⵉ ⵜⵉⵎⵓⵔⴰ ⵢⴰⴹⵏⵉⵏ ⵏ ⵜⴼⵔⵉⵇⵜ ⵏ ⵓⴳⴰⴼⴰ ⵜⵣⴳⵔ ⴰⵡⴷ ⵖⵔ ⵡⴰⵏⴷⴰⵍⵓⵙ.

ⵓⵎⴰⵡⵉⵢⵢⵏ ⵏⵜⵜⵏⵉ, ⵙⵓⴳⵔⵏ ⴳ ⵓⵣⵎⵣ ⴰⵏⵏ ⴰⴷ ⴼⵔⴳⵏ ⵉ ⵡⴰⵙⴰ ⵏ ⵜⴼⵔⵉⵇⵜ ⵏ ⵓⴳⴰⴼⴰ (ⵜⵓⵏⵙ, ⵍⴷⵣⴰⵢⵔ ⵏ ⵓⵙⴰⵎⵎⵔ ⴷ ⵓⵜⴰⵔⴰⵎ ⵏ ⵍⵉⴱⵢⴰ) ⴷ ⵡⴰⵏⴷⴰⵍⵓⵙ ⴷⵖ ⵏⵜⵜⴰ (ⵚⴱⴰⵏⵢⴰ ⴷ ⵓⴱⵕⵟⵇⵉⵣ) ⴰⴷ ⵓⵔ ⵟⵟⴰⵕⵏ ⴳ ⵢⵉⴼⴰⵙⵙⵏ ⵏ ⵢⵉⵖⵡⵡⴰⵖⵏ ⴷ ⵢⵉⴳⵔⴰⵡⵍⵉⵢⵏ. ⵎⴰⵛⴰ ⴰⵢⵏⵏⴰ ⵉⵇⵇⵉⵎⵏ ⴳ ⵜⴼⵔⵉⵇⵜ ⵏ ⵓⴳⴰⴼⴰ ⵓⵔ ⵊⵊⵓ ⵙⵓⵍ ⵢⵓⵔⵔⵉ ⵙ ⴷⴷⴰⵡ ⵏ ⵓⴳⵍⴷ ⵏⵏⵙⵏ. ⵍⵍⵉⴳ ⵓⵔ ⵎⵓⵔⵙⵏ ⴰⴷ ⵟⵟⴼⵏ ⵜⴰⵎⴰⵥⵓⵏⵜ ⵜⴰⵏⵎⵏⴰⴹⵜ ⵏ ⵡⵓⵎⴰⵡⵉⵢⵏ ⵏⵏⴰ ⴷ ⵢⵓⵙⴰⵏ ⴳ ⵓⵇⴰⵢⵕⴰⵡⴰⵏ ⴳ ⵓⵣⵎⵣ ⴰⵏⵏ, ⵜⴼⵙⵉ ⵜⵙⵔⴷⴰⵙⵜ ⵏ ⵢⵉⵖⵡⵡⴰⵖⵏ ⵉⵎⴰⵣⵉⵖⵏ, ⵢⴰⵖⵓⵍ ⴷ ⵓⵜⴰⵔⴰⵎ ⵏ ⵜⴼⵔⵉⵇⵜ ⵏ ⵓⴳⴰⴼⴰ ⵉⴳⴰ ⵉⴳⵯⵣⵎⴰⵏ ⵉⵜⵜⵓⴳⴰⵏ ⵙⴳ ⵎⵏⵏⴰⵡⵜ ⵜⵡⵓⵏⴰⴽ ⵎⵥⵥⵉⵏⵉⵏ ⵏ ⵢⵉⵎⴰⵣⵉⵖⵏ, ⵏⵏⴰ ⵖⴼ ⵏⴱⴹⵏ ⵢⵉⵏⵎⵖⵓⵔⵏ ⵏ ⵜⵇⴱⵉⵍⵉⵏ ⴷ ⵢⵉⵎⵓⵙⵙⵏⴰⵡⵏ ⴷ ⵡⴰⴳⴳⴰⴳⵏ ⵏ ⵜⵖⴰⵔⴰⵙⵜ ⵜⴰⵅⴰⵔⵉⵊⵉⵜ.

ⵉⵔⵡⴰⵙ ⵉⵙ ⴷ ⵜⴰⴳⵔⴰⵡⵍⴰ ⴰⴷ ⵏ ⵢⵉⵎⴰⵣⵉⵖⵏ ⴰⵢⴷ ⵉⴳⴰⵏ ⵜⵉⵎⴷⴼⴼⵔⵜ ⵜⴰⵙⵔⴷⴰⵙⵜ ⴰⴽⴽⵯ ⵉⵎⵇⵇⵓⵔⵏ ⴳ ⵜⵏⴱⴰⴹⵜ ⵏ ⵓⵅⴰⵍⵉⴼ ⵀⵉⵛⴰⵎ. ⵏⵜⵜⴰⵜ ⴰⴷ ⴷ ⵉⴼⴽⴰⵏ ⴰⵙⴰⵔⴰⴳ ⵉ ⵢⴰⵏ ⵎⵏⵏⴰⵡⵜ ⵜⵡⵓⵏⴰⴽ ⵜⵉⵎⴰⵣⵉⵖⵉⵏ ⵜⵉⵎⵣⵡⵓⵔⴰ ⴰⴷ ⴷ ⴼⴼⵖⵏⵜ ⴱⵕⵕⴰ ⵏ ⵍⵅⵍⴰⴼⵜ.

ⴰⵎⵏⴰⴹ
ⵜⴰⵎⵢⴰⴳⴰⵔⵜ ⴳⵔ ⵡⴰⵄⵕⴰⴱⵏ ⴷ ⵢⵉⵎⴰⵣⵉⵖⵏ
ⵜⵉⵎⵏⵜⴰⵍ ⵜⵉⴷⵙⵍⴰⵏⵉⵏ ⵏ ⵜⴳⵔⴰⵡⵍⴰ ⵜⵉⵣⵉ ⴰⵏⵏ, ⴽⴽⴰⵏⵜ ⴷ ⵜⵉⵙⵔⵜⴰⵢ ⵏ ⵢⵉⵏⴱⴱⴰⴹⵏ ⵓⵎⴰⵡⵉⵢⵢⵏ ⴳ ⵓⵇⴰⵢⵕⴰⵡⴰⵏ, ⵉⴼⵔⵉⵇⵢⴰ, ⵏⵏⴰ ⴷⴰⵔ ⵜⴽⴽⴰ ⵢⴰⵜ ⵜⵏⴱⴰⴹⵜ ⵖⴼ ⵜⴼⵔⵉⵇⵜ ⵏ ⵓⴳⴰⴼⴰ ⴷ ⵓⵜⴰⵔⴰⵎ ⵏ ⵎⵉⵥⵕⴰ, ⵜⵔⵏⵓⵜ ⵏⵏ ⴰⵏⴷⴰⵍⵓⵙ ⴷⵖ ⵏⵜⵜⴰ.

ⵙⴳ ⵡⵓⵙⵙⴰⵏ ⵉⵎⵣⵡⵓⵔⴰ ⵏ ⵡⴰⵍⵉⴽ ⵏ ⵢⵉⵎⵓⵙⵍⵎⵏ ⴳ ⵜⴼⵔⵉⵇⵜ ⵏ ⵓⴳⴰⴼⴰ, ⴽⴽⴰⵏ ⵜⵜ ⵉⵏⵏ ⵢⵉⵏⵎⵖⵓⵔⵏ ⵏ ⵡⴰⵄⵕⴰⴱⵏ ⴳ ⵓⵎⴰⵜⴰ ⵏ ⵜⴽⴽⴰⵍ ⴰⵔ ⵜⵜⵎⵢⴰⴳⴳⴰⵏ ⴷ ⵡⴰⵏⵏⴰ ⵓⵔ ⵉⴳⵉⵏ ⵙⴳⵙⵏ, ⵍⵓⵎⵎⵏ ⵉⵎⴰⵣⵉⵖⵏ ⵉⵎⵅⵣⵉⵏⵉⵢⵏ ⵏⵏⵙⵏ ⴷ ⵡⵉⵍⵍⵉ ⴷⵔⴰⵏⵉⵏ ⴳ ⵜⴰⴳⴳⴰⵍⵉⵏ ⵏⵏⵙⵏ ⵏ ⵜⵡⵉⵙⵉ, ⵙ ⵢⴰⵜ ⵜⵖⴰⵔⴰⵙⵜ ⵉⵣⴷⵔⵏ ⴳ ⵓⵔ ⵉⵍⵍⵉ ⵓⵣⵔⴰⴽ ⴷ ⵓⴷⴷⵓⵔ. ⵍⵍⵉⴳ ⵍⴽⵎⵏ ⵜⴰⴼⵔⵉⵇⵜ ⵏ ⵓⴳⴰⴼⴰ, ⵉⴽⴽⴰ ⵜⵜ ⵉⵏⵏ ⵉⵍⵍⴰ ⵖⴼ ⵡⵓⵎⴰⵡⵉⵢⵏ ⴰⴷ ⵍⵎⴰⵡⴰⵢⵏ ⴷ ⵢⴰⵏ ⵓⴳⴷⵓⴷ ⵉⴳⴰⵏ ⴰⵎⴰⵙⵉⵃⵉ ⵙ ⵡⵓⴷⵎ ⵏⵏⵙ ⴰⵎⴰⵜⴰⵢ ⴰⵎⵎⴰⵙ ⵏ ⵢⵉⴼⵔⵉⵇⵢⴰ (ⵉⴳⴰⵏ ⵜⵓⵏⵙ ⵏ ⵡⴰⵙⵙ ⴰⴷ), ⵍⵎⴰⵡⴰⵢⵏ ⴷⴰⵖ ⴳ ⵓⵙⴳⴰ ⵢⴰⴹⵏ ⴷ ⵢⵉⵏⴷⴰⵎⵓⵎⵏ ⵏⵖ ⴷ ⵡⵉⵍⵍⵉ ⵡⴰⵍⴰⵏⵉⵏ ⵉⴷⴰⵎⵓⵎⵏ ⴰⵎⵎⴰⵙ ⵏ ⵓⵜⴰⵔⴰⵎ ⵏ ⵜⴼⵔⵉⵇⵜ ⵏ ⵓⴳⴰⴼⴰ (ⵉⴳⴰⵏ ⵜⴰⴳⵍⴷⵉⵜ ⵜⴰⵎⵖⵔⵉⴱⵉⵜ ⵏ ⵡⴰⵙⵙ ⴰⴷ) ⵜⵉⵍⵉ ⵢⴰⵜ ⵜⴷⵔⵓⵙⵜ ⵏ ⵡⵓⴷⴰⵢⵏ. ⴽⵔⴰ ⵏ ⵢⵉⵎⴰⵣⵉⵖⵏ, ⴷⵖⵢⴰ ⵎⵎⵓⵜⵜⵉⵏ ⵖⵔ ⵜⵉⵎⵎⵓⵙⵍⵎⵜ ⴷⵔⵓⵏ ⴷⵉⴳⵙ ⴰⵡⵙⵏ ⴳ ⵓⵙⵎⵖⵔ ⵏⵏⵙ ⴰⴳⵏⵙⵓ ⵏ ⵜⵎⵏⴰⴹⵜ, ⵎⴰⵛⴰ ⴰⵄⵕⴰⴱⵏ ⵏⵏⴰ ⵎⵉ ⵜⴻⵜⵜⵓⴼⴽⴰ ⵜⵏⴱⴰⴹⵜ ⴳ ⵜⵙⴳⴰ ⵏⵏⴰ, ⴷⴷⴰⵏ ⴰⵔ ⵙⵙⵉⵎⵥⵉⵢⵏ ⴰⵢⵜ ⵜⵎⴰⵣⵉⵔⵜ ⵏⵏⵙ ⵙ ⴳⴰⵔ ⴰⵎⵢⴰⴳⴳⴰ ⴳⵉⵏ ⵜⵏ ⴷ ⵉⴷ ⴱⵓ ⵓⵙⵎⵉⵍ ⵡⵉⵙ ⵙⵉⵏ ⴰⵍⵍⴰⵙ ⵏ ⵜⵎⵜⵜⵉ.

ⵥⵕ ⴰⵡⴷ
 ⵅⴰⵍⵉⴷ ⴱⵏ ⵃⴰⵎⵉⴷ ⴰⵊⵏⴰⵙ
 ⵉⵎⵜⵡⵉ ⵏ ⵡⴰⴷⴷⵓⵔⵏ
 ⵎⴰⵢⵙⴰⵔⴰ ⴰⵎⴷⵖⵔⵉ
 ⴰⵡⴰⵏⴽ ⴰⵎⴰⵡⵉⵢ

ⵉⵙⴰⵖⵓⵍⵏ